CELEX: C2004/106/10
Language: fi
Date: 2004-04-30 00:00:00
Title: Yhteisöjen tuomioistuimen tuomio (viides jaosto) 1 päivänä huhtikuuta 2004 asiassaC-90/02 (Bundesfinanzhofin esittämä ennakkoratkaisupyyntö) Finanzamt Gummersbachvastaan Gerhard Bockemühl (Ennakkoratkaisupyyntö — Kuudennen arvonlisäverodirektiivin18 artiklan 1 kohdan tulkinta — Ostovähennysoikeuden edellytykset — Kuudennenarvonlisäverodirektiivin 9 artiklan 2 kohdan e alakohdassa tarkoitettu palvelunvastaanottaja — Ulkomaille sijoittautuneen verovelvollisen suorittama henkilöstönasettaminen käytettäväksi — Arvonlisäveron maksamiseen velvollinen vastaanottajapalvelusuorituksen vastaanottajana — Velvollisuus laskun hallussapitoon —Laskun sisältö)

30.4.2004   
            
            
               FI
            
            
               Euroopan unionin virallinen lehti
            
            
               C 106/7
            
         
      YHTEISÖJEN TUOMIOISTUIMEN TUOMIO
   
   (viides jaosto)
   1 päivänä huhtikuuta 2004
   asiassa C-90/02 (Bundesfinanzhofin esittämä ennakkoratkaisupyyntö) Finanzamt Gummersbach vastaan Gerhard Bockemühl (1)
   
   (Ennakkoratkaisupyyntö - Kuudennen arvonlisäverodirektiivin 18 artiklan 1 kohdan tulkinta - Ostovähennysoikeuden edellytykset - Kuudennen arvonlisäverodirektiivin 9 artiklan 2 kohdan e alakohdassa tarkoitettu palvelun vastaanottaja - Ulkomaille sijoittautuneen verovelvollisen suorittama henkilöstön asettaminen käytettäväksi - Arvonlisäveron maksamiseen velvollinen vastaanottaja palvelusuorituksen vastaanottajana - Velvollisuus laskun hallussapitoon - Laskun sisältö)
   (2004/C 106/10)
   Oikeudenkäyntikieli: saksa
   Asiassa C-90/02, jonka Bundesfinanzhof (Saksa) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Finanzamt Gummersbach vastaan Gerhard Bockemühl ennakkoratkaisun jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1), sellaisena kuin se on muutettuna yhteisen arvonlisäverojärjestelmän täydentämisestä ja direktiivin 77/388 muuttamisesta verotuksellisten rajojen poistamiseksi 16 päivänä joulukuuta 1991 annetulla neuvoston direktiivillä 91/680/ETY (EYVL L 376, s. 1) sekä direktiivin 77/338 muuttamisesta ja toimenpiteistä arvonlisäveron yksinkertaistamiseksi 14 päivänä joulukuuta 1992 annetulla neuvoston direktiivillä 92/111/ETY (EYVL L 384, s. 47), 18 artiklan 1 kohdan ja 22 artiklan 3 kohdan tulkinnasta, yhteisöjen tuomioistuin (viides jaosto), toimien kokoonpanossa: tuomari P. Jann, joka hoitaa viidennen jaoston puheenjohtajan tehtäviä, sekä tuomarit A. Rosas ja S. von Bahr (esittelevä tuomari), julkisasiamies: F. G. Jacobs, kirjaaja: johtava hallintovirkamies M.-F. Contet, on 1.4.2004 antanut tuomion, jonka tuomiolauselma on seuraava:
   Verovelvollisella, joka on jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna yhteisen arvonlisäverojärjestelmän täydentämisestä ja direktiivin 77/388 muuttamisesta verotuksellisten rajojen poistamiseksi 16 päivänä joulukuuta 1991 annetulla neuvoston direktiivillä 91/680/ETY sekä direktiivin 77/338 muuttamisesta ja toimenpiteistä arvonlisäveron yksinkertaistamiseksi 14 päivänä joulukuuta 1992 annetulla neuvoston direktiivillä 92/111/ETY, 21 artiklan 1 kohdan mukaisesti palvelun vastaanottajana velvollinen maksamaan siihen liittyvän arvonlisäveron, ei vähennysoikeutensa käyttämiseksi tarvitse olla hallussaan mainitun direktiivin 22 artiklan 3 kohdan mukaisesti laadittua laskua.
   
      (1)  EYVL C 169, 13.7.2002.